Lav et referat af nedenstående tekst:

Tekst:
Markedet for autocampere har i flere år været faldende, men siden 2017 er der sket ting og sager. - Det er jo sådan, at efter afgifterne er blevet sat ned i 2017, så der har man jo fået øje på, at det ikke er helt så uopnåeligt at få en autocamper, fortæller Torben Jensen fra Vendelbo Vans i Tårs til TV2 Nord. Torben Jensen er sammen med mange andre til stor messe i Herning denne weekend. Hos Vendelbo Vans er salget steget med 20 procent siden 2017. Til årets messe har Torben Jensen 27 autocampere med, og messen var knap gået i gang, før han havde solgt de første tre. Og det er ikke kun det grå guld som i dag investere i et hjem på fire hjul. - Det kan være helt unge mennesker i familier med relativt små børn, siger Torben Jensen. Ikke en enlig svale På landsplan er salget steget fra 347 autocampere i 2017 til 592 i 2018. - Vi kan ikke tro, at det er en enlig svale, for vi har set, at i landende omkring os stiger salget af autocampere stille og roligt, fx i Tyskland er det lige så stort som salget af campingvogne, forklarer formand for Camping Branchen, Jesper Behrensdorff til TV2 Nord. Tage Sørensen fra Nykøbing Mors er en af dem, som er på udkig efter en autocamper. Han kører som regel til både Italien og Spanien i autocamper, og derfor er han også villig til at smide omkring en million for et nyt kørende hus. Om muligheden for at købe hos Torben Jensen og Vendelbo Vans, siger han. - Det kommer jo meget an på, om han er til at handle med. En ny autocamper koster som 500.000 og opefter.

Referat:
Salget af autocampere stiger markant. I denne weekend er Torben Jensen fra Tårs til messe i Herning med 27 af sine autocampere.